Ir-Regolament tal-Kunsill (KEE) Nru 3900/89
ta' l-4 ta' Diċembru 1989
dwar l-applikazzjoni tad-Deċiżjoni Nru 2/89 tal-Kunsill ta' Koperazzjoni bejn il-KEE u t-Tuneżija li temenda, minħabba d-dħul ta' Spanja u l-Portugall fil-Komunitajiet Ewropej, il-Protokoll dwar id-definizzjoni tal-kunċett ta' "prodotti li joriġinaw' u metodi ta' koperazzjoni amministrattiva"
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 113 tiegħu,
Wara li kkunsidra r-Regolament tal-Kunsill (KEE) Nru 2573/87 tal-11 ta' Awissu 1987 li jippreskrivi l-arranġamenti għal negozju bejn Spanja u l-Portugall min-naħa waħda u l-Alġerija, l-Eġittu, il-Ġordan, il-Lebanu, it-Tunesija u t-Turkija min-naħa l-oħra [1], u b'mod partikolari l-Artikolu 23 ta' l-istess,
Wara li kkunsidra l-proposta mill-Kummissjoni,
Billi l-Artikolu 7 tad-Deċiżjoni 87/456/KEFA tar-rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill tal-11 ta' Awissu 1987, li jippreskrivi l-arranġamenti dwar in-negozju bejn Spanja u l-Portugall min-naħa waħda u l-Alġerija, l-Eġittu, il-Ġordan, il-Lebanu, it-Tunesija min-naħa l-oħra fi prodotti li jaqgħu taħt it-Trattat tal-KEFA [2] jgħid li t-tibdiliet meħtieġa għar-regoli ta' oriġini adottati mill-Kunsilli ta' Koperazzjoni wara l-adeżjoni ta' Spanja u l-Portugall għandhom japplikaw għall-prodotti li jaqgħu taħt id-Deċiżjoni msemmija;
Billi, bis-saħħa ta' l-Artikolu 25 tal-Protokoll dwar id-definizzjoni tal-kunċett ta' "prodotti li joriġinaw'" u metodi ta' koperazzjoni amministrattiva, il-Kunsill ta' Koperazzjoni bejn l-KEE u t-Tunesija adotta d-Deċiżjoni Nru 2/89 li temenda l-imsemmi Protokoll sabiex tittieħed in konsiderazzjoni s-sħubija ta' Spanja u l-Portugall fil-Komunitajiet Ewropej
Billi l-imsemmija Deċiżjoni għandha tapplika fil-Komunità,
ADOTTAT DAN IR-REGOLAMENT:
Artikolu 1
Id-Deċiżjoni Nru 2/89 tal-Kunsill ta' Koperazzjoni bejn l-KEE u t-Tunesija għandha tapplika fil-Komunità.
It-test tad-Deċiżjoni huwa mehmuż ma' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa għandu japplika mill-1 ta' Jannar 1990.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-4 ta' Diċembru 1989.